CMV στην κύηση
Creators: name: Μποράκη, Στυλιανή Θ.
Publisher: name: Aristotle University of Thessaloniki
Year: 2024
Subjects: Κυτταρομεγαλοϊός
Μητρική λοίμωξη
Συγγενής λοίμωξη
CMV
Maternal infection
Congenital infection

description: Ο κυτταρομεγαλοϊός (CMV) είναι ένας ερπητοϊός DNA που είναι διαδεδομένος παγκοσμίως. Οι δύο κύριες πηγές πρωτογενούς μόλυνσης από CMV κατά τη διάρκεια της εγκυμοσύνης είναι η σεξουαλική δραστηριότητα και η επαφή με μικρά παιδιά. Η μόλυνση από CMV κατά την κύηση είναι κυρίως ασυμπτωματική σε ανοσοεπαρκείς ενήλικες. Ωστόσο, η πρωτοπαθής λοίμωξη μπορεί να εκδηλωθεί ως ήπια μονοπυρήνωση ή γριππώδες σύνδρομο με επίμονο πυρετό και κόπωση. Ο ορολογικος έλεγχος και οι κυτταροκαλλιέργειες αποτελούν το κύριο εργαλείο για τη διάγνωση της πρωτοπαθούς CMV λοίμωξης κατά την κύηση. Ο CMV μπορεί να μεταδοθεί από τη μητέρα στο παιδί ενδομητρίως, κατά τον τοκετό ή κατά τη διάρκεια του θηλασμού. Η ενδομήτρια μετάδοση μπορεί να οδηγήσει σε συγγενή CMV λοίμωξη, μια κύρια αιτία μόνιμης απώλειας ακοής και όρασης και νευρολογικής αναπηρίας στα παιδιά. Η πρωτοπαθής μητρική λοίμωξη στην περίοδο περί της σύλληψης και στο πρώτο τρίμηνο μπορεί να προκαλέσει σοβαρές εμβρυικές βλάβες. Η κάθετη μετάδοση μετά από πρωτοπαθή μητρική CMV λοίμωξη αυξάνεται με την πρόοδο της κύησης. Επανενεργοποιημένος λανθάνων μητρικός ιός ή μητρική λοίμωξη με άλλο στέλεχος του ιού μπορεί επίσης να οδηγήσει σε συγγενή εμβρυική λοίμωξη. Η πρώιμη διάγνωση αλλά και η πρόγνωση της συγγενούς CMV λοίμωξης πραγματοποιείται υπερηχογραφικά. Το CMV PCR - DNA test είναι απαραίτητο για την πρόβλεψη του κινδύνου για συμπτωματική νεογνική λοίμωξη. Αντιιικές θεραπείες με CMV - specific IVIG και βαλακυκλοβίρη ελάττωσαν σημαντικά τον κίνδυνο κάθετης μετάδοσης, βελτιώνοντας τα επακόλουθα της νόσου. Περίπου 1 στα 10 βρέφη που μολύνονται με CMV ενδομητρίως θα έχουν κλινικά σημεία κατά τη γέννηση και ένα επιπλέον 10 έως 15% θα συνεχίσει να αναπτύσσει όψιμες συνέπειες. Η μεταγεννητική CMV λοίμωξη είναι γενικά καλοήθης σε υγιή και τελειόμηνα βρέφη. Όλα τα βρέφη με συγγενή CMV θα πρέπει να υποβάλλονται σε τακτικές ακοολογικές αξιολογήσεις ως τουλάχιστον τα 6 έτη ζωής. Η αντιική θεραπεία, όταν ξεκινά τον πρώτο μήνα ζωής για συμπτωματική συγγενή λοίμωξη από CMV, συνιστάται για βελτιωμένα νευροαναπτυξιακά και ακουστικά αποτελέσματα. Δεν υπάρχει εγκεκριμένο εμβόλιο ενάντια στον CMV. Οι καλές πρακτικές υγιεινής και η αποφυγή στενής επαφής με μικρά παιδιά αποτελούν προσέγγιση πρόληψης της πρωτοπαθούς μόλυνσης από CMV της μητέρας κατά την κύηση.
description: Cytomegalovirus (CMV) is a DNA herpesvirus that is common worldwide. The two main sources of primary CMV infection during pregnancy are sexual activity and contact with young children. CMV infection during pregnancy is mainly asymptomatic in immunocompetent adults. However, primary infection may manifest as a mild mono- nucleosis or flu - like syndrome with persistent fever and fatigue. Serological screening and cell cultures are the main tool for the diagnosis for primary CMV infection during pregnancy. CMV can be transmitted from mother - to - child in utero, intrapartum, or during breastfeeding. Intrauterine transmission can lead to congenital CMV infection, a leading cause of permanent hearing and vision loss and neurological disability among children. During the conceptional period and the first trimester primary maternal infection can cause serious fetal damage. Vertical transmission following primary maternal CMV infection is increased during pregnancy. Reactivated latent maternal virus or maternal infection of another strain of the virus can also lead to congenital fetal infection. Early diagnosis and prognosis of congenital CMV infection is accomplished using ultrasound. The CMV PCR DNA test is necessary for the prediction of danger for symptomatic neonatal infection. Antivirus treatments with CMV - specific IVIG and Valacyclovir reduced the danger of vertical transmission seriously, improving the consequences of the disease. About 1 of 10 neonates that are infected with CMV in utero will have clinical symptoms during birth and an extra 10 to 15% will carry on developing late consequences. The postpartum CMV infection is generally benign in health and full - term neonates. All the neonates with congenital CMV will have to put themselves through regular hearing tests, at least until 6 years of life. When the antivirus treatment begins in the first month of life for symptomatic congenital CMV infection, it is suggested for improved neurodevelopmental and hearing results. There is no licensed CMV vaccine. Good hygiene practices and avoiding intimate contact with young children make up an approach to prevent maternal primary CMV infection during pregnancy.